***The Dark Knight Rises*** er en amerikansk actiondrama og superheltfilm fra 2012. Filmen er basert på tegnseriene om Batman fra DC Comics, og er den tredje og siste i rekken regissert av Christopher Nolan, etter *Batman Begins* og *The Dark Knight*. Den er skrevet av Christopher og Jonathan Nolan, og har Christian Bale i hovedrollen som Bruce Wayne/Batman for tredje gang. Michael Caine, Gary Oldman, Anne Hathaway, Tom Hardy, Joseph Gordon-Levitt og Morgan Freeman innehar andre viktige roller.

Handling
--------

Åtte år har gått siden oppgjøret med Jokeren og Harvey Dent. Bruce Wayne (Christian Bale) har trukket seg ut av rampelyset, og Batman-kostymet er hengt opp for godt. Dessuten har kroppen begynt å forfalle. Men han ser seg likevel nødt til å returnere for å hjelpe politiet når den onde superskurken Bane (Tom Hardy) planlegger å ødelegge byen med en bombe han laget ut fra en energireaktor inne hos *Wayne Enterprises*. På veien får Bruce en uventet alliert i politimannen John Blake (Joseph Gordon-Levitt), som vet hans sanne identitet, en romanse med *Wayne Enterprises'* nye sjef Miranda Tate (Marion Cotillard), samt at han møter på den mystiske Selina Kyle (Anne Hathaway). Mange hemmeligheter senere oppdager Bruce at det hele stikker dypere enn noen kunne ane, og at han blir nødt til å gjenfinne sin innerste, mest inderlige styrke for å stoppe ødeleggelsene av Gotham.

Om filmen
---------

Den spilte inn over en milliard dollar på verdensbasis etter å ha hatt et produksjonbudsjett på 250 millioner dollar.

Rolleliste
----------

* Christian Bale i rollen som *Bruce Wayne/Batman*
* Tom Hardy i rollen som *Bane*
* Anne Hathaway i rollen som *Selina Kyle/Catwoman*
* Michael Caine i rollen som *Alfred*
* Marion Cotillard i rollen som *Miranda Tate*
* Joseph Gordon-Levitt i rollen som *John Blake*
* Gary Oldman i rollen som *Jim Gordon*
* Morgan Freeman i rollen som *Lucius Fox*
* Matthew Modine i rollen som *Foley*
* Juno Temple i rollen som *Jen*
* Alon Abdoutboul i rollen som *Dr. Pavel*
* Daniel Sunjata i rollen som *Captain Jones*
* Ben Mendelsohn i rollen som *Daggett*
* Rob Brown i rollen som *Allen*
* Nestor Carbonell i rollen som *Mayor*
* Josh Pence i rollen som *Young Ra's Al Ghul*
* Joey King i rollen som *Older Prison Child*
* Cillian Murphy i rollen som *Jonathan Crane* (cameo)
* Liam Neeson i rollen som *Ra's Al Ghul* (cameo)

Produksjon
----------

### Rykter

Det gikk tidlig rykter om hvilke skuespillere som skulle spille i *The Dark Knight Rises*. Cher, Johnny Depp, Philip Seymour Hoffman, Eddie Murphy, Shia LaBeouf, Billy Zane, Megan Fox, Emily Blunt og Joseph Gordon-Levitt var blant de skuespillerne som ble forbundet med filmen på et tidlig tidspunkt. Cher, Fox og Blunt ble omtalt som mulige kandidater til å spille *Catwoman*, LaBeouf som *Robin*, Hoffman var ønsket av mange som *The Penguin*, mens Gordon-Levitt, Depp og Murphy ble nevnt som favoritter til rollen som *The Riddler*. Sam Worthington var angivelig aktuell til å ta over rollen som Batman etter Christian Bale. Dessuten sa skuespillere som Robin Williams, Edward Norton og Jay Baruchel at de ville ha en rolle i filmen. Alle ønsket til og med å spille spesifikke roller – Williams og Norton ville spille *The Riddler* og Baruchel var interessert i å spille *Robin*, to figurer som ikke er med i filmen.

I november 2010 meldte flere medier at Vera Farmiga og Kacie Thomas var i diskusjoner om rollen som Julie Madison, og at Charlize Theron hadde prøvefilmet for rollen som detektiv Sarah Epps. Disse rollefigurene viste seg å ikke være i filmen i det hele tatt. Etter det møtte Christopher Nolan en rekke skuespillere med tanke på to forskjellige roller – én romantisk interesse for Bruce Wayne og én antagonist. Disse skuespillerne var Rachel Weisz, Naomi Watts, Blake Lively, Natalie Portman, Anne Hathaway og Keira Knightley. Ytterligere navn ble deretter lagt til i potten: Marion Cotillard, Piper Perabo, Tanit Phoenix, Jessica Biel, Kate Mara, Charlotte Riley, Eva Green og Gemma Arterton. Det ble også hevdet at Teresa Palmer var en kandidat som Talia Al Ghul.

Angelina Jolie ble lansert som en mulig "Catwoman", men hun benektet selv dette: "Det har jeg overhodet ikke hørt noe om. Jeg trodde de var igang med den allerede." Etterhvert avkreftet også Natalie Portman ryktene om at hun var aktuell for filmen.

På slutten av måneden oppstod rykter om at det skulle lages digitale bilder av Heath Ledger som The Joker. Disse ryktene ble raskt avkreftet av Nolan selv.

Et annet rykte var at det angivelig skulle komme en film med både Supermann og Batman, men produsent Charles Roven benektet disse ryktene: "De er i to forskjellige universer. Akkurat nå lever Batman i sin verden og Supermann i sin. Historiene er forskjellige og vi har ikke tenkt noe annet enn å lage to individuelle filmer." Supermann-filmen, *Man of Steel*, kommer for øvrig i juni 2013.

### Kunngjøringer

Den 30. april 2010 ble det offentliggjort at den tredje Batman-filmen skulle ha verdenspremiere 20. juli 2012. 4. juni kunngjorde Christopher Nolan at Jokeren ikke kom til å returnere etter Heath Ledgers død. Han utelukket samtidig også to andre superskurker, Penguin og Mr. Freeze, til tross for at mange fans hadde uttrykt et ønske om å se Philip Seymour Hoffman som *The Penguin*.

Michael Caine, som spiller Bruce Waynes butler og venn Alfred Pennyworth i filmene, avslørte i juli 2010 at filmingen ville starte i april 2011. Kort tid etter gjorde kinematograf Wally Pfister det klart at han ønsket å filme hele filmen i IMAX-formatet, og at han (som regissør Nolan) ikke er en stor fan av 3D. Det var opplest og vedtatt at han ville gjøre det, men 30. september bekreftet Nolan definitivt at han returnerer som regissør også i den tredje filmen. Han uttalte følgende om muligheten: "Det har blitt uunngåelig, vil jeg si. Jeg føler vel at jeg faller inn i det. Og jeg er veldig entusiastisk over hva vi gjør, så... Om jeg ikke har annonsert det, så tror jeg at alle vet nå at skal gjøre det. Jeg tror jeg kan si ja [til dette spørsmålet] nå." Produksjonsstudioet Warner Bros. bekreftet samtidig også hva Caine allerede hadde sagt, at filmingen ville starte i april 2011, og at første opptakssted befant seg i New Orleans. Senere ble det flyttet til mai. Filmingen pågikk til november.

13. oktober ble det klart at den første nye skuespilleren, Tom Hardy, hadde signert for en 'stor' rolle. På det tidspunktet var det ennå ikke kjent for offentligheten hvilken rollefigur han skulle spille. Men noen måneder senere ble det bekreftet at denne rollen var superskurken *Bane*. 27. oktober ble det klart at filmen skal hete *The Dark Knight Rises*, at den ikke skal konverteres til 3D og at *The Riddler* ikke blir antagonist.

Den 22. november fastslo Christian Bale at dette sannsynligvis er siste gang han spiller superhelten – om ikke Nolan personlig sier noe annet til ham. Nolan selv har også sagt at dette er den siste Batman-filmen med ham som regissør.

Den 3. desember sa Aaron Eckhart, som spilte Harvey Dent i *The Dark Knight*, at han ikke vil returnere til rollen i denne filmen. Dette sa Eckhart om saken: "Chris (Christopher Nolan) og jeg hadde et møte på stranda, bare oss to. Jeg sa: 'Chris, det er mange som spør meg om jeg skal være med i den neste Batman.' Og Chris sa: 'Ja?' Jeg spurte: 'Er jeg det?' Han så på meg og sa: 'Nei'." Eckhart hevdet også at han hadde veldig lyst til å være med i filmen, men at "Chris hadde sine grunner og livet går videre."

### Besetning

Den 19. januar ble det offentliggjort av Warner Bros. at Tom Hardy og Anne Hathaway var de første nye skuespillerne som fikk roller. Det gikk frem av pressemeldingen de sendte ut at Hardy skulle spille superskurken Bane, mens Hathaway fikk rollen som Selina Kyle, som er alter-egoet til Catwoman. Senere kom også et bilde av Hathaway i Catwoman-kostyme. Fra før var det klart at Christian Bale, Morgan Freeman, Gary Oldman og Michael Caine ble med.

19. april ble det annonsert at Joseph Gordon-Levitt og Marion Cotillard er med i filmen, og at de begge spiller nykreerte roller spesielt for denne filmen, Miranda Tate og John Blake. Cotillard har også fortalt at karakteren hennes ikke er Talia Al Ghul i "forkledning", etter mye spekulasjoner. Både Cotillard og Gordon-Levitt hadde tidligere spilt i Nolans forrige film, *Inception* (2010).

Også Liam Neeson, Josh Pence, Nestor Carbonell, Alan Abutbul, Juno Temple, Matthew Modine, Brett Cullen, Chris Ellis, Aiden Gillen, Rob Brown, Tom Conti, Joey King og Christopher Judge ble fortløpende innlemmet i rollelisten. I tillegg ble Cillian Murphy, som spilte Scarecrow i *Batman Begins*, angivelig observert på settet, men det er fremdeles ikke bekreftet om han er i filmen.

### Opptak

Som nevnt tidligere, valgte Nolan å gå vekk fra 3D, som han misliker sterkt, og han gikk i stedet inn for å filme halve filmen med IMAX-kamera. Kinematograf Wally Pfister ville til og med filme hele prosjektet i IMAX, men siden formatet lager mye mer lyd, måtte de ta opp dialogscenene med 35- og 70 mm-kamera.

Filmingen startet i India, før den fortsatte i Pittsburgh, hvor den gikk under dekknavnet *Magnus Rex* for å skjerme prosjektet fra for mye oppmerksomhet. De filmet også i Newark i New Jersey.

Annet
-----

Som i *Batman Begins* og *The Dark Knight*, vil Hans Zimmer komponere musikk. James Newton Howard, som skrev musikken sammen med Zimmer i de to forrige Batman-filmene, fikk tilbud om å være med også på den siste i trilogien, men han valgte å la være siden han følte seg overflødig da han samarbeidet med Nolan og Zimmer i *Inception*.

Referanser
----------

1. ↑  «The Dark Knight Rises (2012) - Box Office Mojo» **(engelsk)**. 2013.
2. ↑  «Nolan Eyeing Cher As Catwoman In 'Batman 3,' Says British Paper» **(engelsk)**. 2010.
3. ↑  «Michael Caine Says Johnny Depp Is The Riddler, Philip Seymour Hofman Is The Penguin» **(engelsk)**. 2010.
4. ↑  «'Batman 3' Casting Rumors: Eddie Murphy As Riddler, Shia LaBeouf As Robin, Flying Pig As Mr. Freeze» **(engelsk)**. 2010.
5. ↑  «Billy Zane 'talking to Christopher Nolan' over role in Batman 3 or next Superman?» **(engelsk)**. 2010. Arkivert fra originalen 3. juli 2013.
6. ↑  «Is Megan Fox Purrfect For "Catwoman"?» **(engelsk)**. 2010.
7. ↑  «Rumor Patrol: Emily Blunt As Catwoman? Harrison Ford Joining 'Cowboys & Aliens'?» **(engelsk)**. 2010.
8. ↑  «Joseph Gordon-Levitt to join Batman 3?» **(engelsk)**. 2010.
9. ↑  «Robin Williams and Jay Baruchel Want Roles in Batman 3» **(engelsk)**. 2010.
10. ↑  «Edward Norton wants to play The Riddler in Batman 3» **(engelsk)**. 2010. Arkivert fra originalen 6. april 2013.
11. ↑  «Three Actresses in Talks for "The Dark Knight"» **(engelsk)**. 2010. Arkivert fra originalen 5. november 2010. Besøkt 30. april 2012.
12. ↑  «Chris Nolan To Meet Actresses For Batman 3» **(engelsk)**. 2010.
13. ↑  «Here's Another Shortlist Of Actresses Testing For 'The Dark Knight Rises'» **(engelsk)**. 2010.
14. ↑  «Did Teresa Palmer Just Reveal That Talia al Ghul Is In The Dark Knight Rises?» **(engelsk)**. 2010.
15. ↑  «Jolie addresses Catwoman rumours» **(engelsk)**. 2010.
16. ↑  «Natalie Portman Denies Superman & Dark Knight Rumors» **(engelsk)**. 2010.
17. ↑  «Christopher Nolan Confirms That Heath Ledger Will Not Appear In The Dark Knight Rises» **(engelsk)**. 2010.
18. ↑  «Roven: 'No Batman, Superman crossover'» **(engelsk)**. 2010.
19. ↑  «'Batman' Returns July 20, 2012» **(engelsk)**. 2010.
20. ↑  «Christopher Nolan Will Never Bring Back The Joker In His BATMAN movies» **(engelsk)**. 2010.
21. ↑  «Christopher Nolan rules out the Joker's Return, Penguin and Mr. Freeze for Batman 3» **(engelsk)**. 2010.
22. ↑  «'Batman 3' To Begin Filming In April?» **(engelsk)**. 2010.
23. ↑  «Pfister Confirms Goal To Shoot 'Batman 3' Entirely In IMAX» **(engelsk)**. 2010.
24. ↑  «Christopher Nolan confirms he will direct» **(engelsk)**. 2010. Arkivert fra originalen 6. april 2013.
25. ↑  «Batman 3 to Shoot in April in New Orleans» **(engelsk)**. 2010.
26. ↑  «'Dark Knight Rises' Production To Begin in May 2011» **(engelsk)**. 2010.
27. ↑  «Tom Hardy set for Nolan's New 'Batman'» **(engelsk)**. 2010. [*død lenke*]
28. ↑  «'The Dark Knight Rises Is Title for 'Batman 3'; No 3D and Riddler Won't Be Villain» **(engelsk)**. 2010.
29. ↑  «Christian Bale: "This Will Be the Last Time I Play Batman"» **(engelsk)**. 2010.
30. ↑  «Christopher Nolan Talks THE DARK KNIGHT RISES, INCEPTION Videogame; Confirms This Is "the Last Chapter of Our Batman Saga"» **(engelsk)**. 2010.
31. ↑  «Aaron Eckhart Says He Won't Be In Dark Knight Rises» **(engelsk)**. 2010.
32. ↑  «'The Dark Knight Rises' scoop: Anne Hathaway, Tom Hardy join cast.» **(engelsk)**. 2010. Arkivert fra originalen 4. mars 2012. Besøkt 30. april 2012.
33. ↑  «'The Dark Knight Rises' scoop: Anne Hathaway, Tom Hardy join cast.» **(engelsk)**. 2011.
34. ↑  «'The Dark Knight Rises' officially adds Marion Cotillard, Joseph Gordon-Levitt» **(engelsk)**. 2011.
35. ↑  «'The Dark Knight Rises' officially adds Marion Cotillard, Joseph Gordon-Levitt» **(engelsk)**. 2011.
36. ↑  «Liam Neeson spotted filming in London» **(engelsk)**. 2011. Arkivert fra originalen 17. oktober 2012. Besøkt 30. april 2012.
37. ↑  «Former Cast Member Confirmed to Return for THE DARK KNIGHT RISES» **(engelsk)**. 2011.
38. ↑  «'Social Network Actor Lands Role in 'Dark Knight Rises' (Exclusive)» **(engelsk)**. 2011.
39. ↑  «Mayor of Gotham returns to 'Dark Knight'» **(engelsk)**. 2011.
40. ↑  «'The Dark Knight Rises' Updates: New Cast Member, Set Pic & Budget Info» **(engelsk)**. 2011.
41. ↑  «Juno Temple Confirmed For 'The Dark Knight Rises,' Likely as Catwoman's Sidekick» **(engelsk)**. 2011.
42. ↑  «Joker in 'Dark Knight'? Sort of ...» **(engelsk)**. 2011.
43. ↑  «Two More Go Into 'Dark Knight'» **(engelsk)**. 2011. Arkivert fra originalen 28. mai 2011.
44. ↑  «The Dark Knight Rises teaser: translated into Bane English» **(engelsk)**. 2011.
45. ↑  «The Dark Knight Rises Adds Rob Brown» **(engelsk)**. 2011.
46. ↑  «Joker in 'Dark Knight'? Sort of ...» **(engelsk)**. 2011.
47. ↑  «The Dark Knight Rises: Judge a New Cast, Bane Speaks, Plus LA Casting Call» **(engelsk)**. 2011. Arkivert fra originalen 1. november 2011.
48. ↑  «'Batman Begins' actor back for 'The Dark Knight'» **(engelsk)**. 2011.
49. ↑  «Cinematographer Wally Pfister Talks About Shooting 'Batman 3' in 3-D» **(engelsk)**. 2011.
50. ↑  «Juicy Plot Details Revealed as The Dark Knight Rises Moves to Pittsburgh» **(engelsk)**. 2011. Arkivert fra originalen 26. april 2012.
51. ↑  «James Newton Howard Passes On 'Dark Knight Rises'; Cliff Martinez Scoring Winding Refn's 'Only God Forgives'» **(engelsk)**. 2012.

Eksterne lenker
---------------

* (en) Offisielt nettsted Rediger på Wikidata

* (en) The Dark Knight Rises – kategori av bilder, video eller lyd på Commons Rediger på Wikidata
* (en) *The Dark Knight Rises* på Internet Movie Database Rediger på Wikidata

* (no) *The Dark Knight Rises* hos Filmfront Rediger på Wikidata

* (sv) *The Dark Knight Rises* i Svensk Filmdatabas Rediger på Wikidata

* (da) *The Dark Knight Rises* i Danmark Nationale Filminstitut Rediger på Wikidata

* (en) *The Dark Knight Rises* på AllMovie Rediger på Wikidata

* (fr) *The Dark Knight Rises* på Allociné Rediger på Wikidata

* (nl) *The Dark Knight Rises* på MovieMeter Rediger på Wikidata

* (en) *The Dark Knight Rises* på Turner Classic Movies Rediger på Wikidata

* (en) *The Dark Knight Rises* på American Film Institute Rediger på Wikidata

* (en) *The Dark Knight Rises* på Rotten Tomatoes Rediger på Wikidata
* (no) *The Dark Knight Rises* hos Filmweb (arkivert)

| * v
* d
* r
Filmer regissert av Christopher Nolan |
| --- |
| *Doodlebug* (1997) • *Following* (1998) • *Memento* (2000) • *Insomnia* (2002) • *Batman Begins* (2005) • *The Prestige* (2006) • *The Dark Knight* (2008) • *Inception* (2010) • *The Dark Knight Rises* (2012) • *Interstellar* (2014) • *Dunkirk* (2017) |

| * v
* d
* r
Batman |
| --- |
| Skuespillere i rollen som Batman | 
* Lewis Wilson
* Robert Lowery
* Adam West
* Olan Soule
* Michael Keaton
* Kevin Conroy
* Val Kilmer
* George Clooney
* Will Friedle
* Bruce Thomas
* Rino Romano
* Christian Bale
* Jeremy Sisto
* Diedrich Bader

 |
| Spillefilmer | 
* *Batman* (1966)
* *Batman* (1989)
* *Batman Returns* (1992)
* *Batman Forever* (1995)
* *Batman & Robin* (1997)
* *Batman Begins* (2005)
* *The Dark Knight* (2008)
* *The Dark Knight Rises* (2012)

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** NKC **·** BNE **·** BBC Things
 |